Obrazložitev:

K 1. členu:

V Pravilniku o raziskovalnih nazivih (Uradni list RS, št. 126/08, 41/09, 55/11, 80/12, 4/13-popr., 5/17 in 31/17, v nadaljevanju: pravilnik) se s predlagano novelo v skladu s predlogom Ministrstva za izobraževanje, znanost in šport, št. 092-15/2018/151 z dne 27. 6. 2018, uskladi zapis 8., 9. in 10. ravni izobrazbe v skladu z Zakonom o slovenskem ogrodju kvalifikacij (Uradni list RS, št. 104/15). Enaka uskladitev je predlagana tudi v 2. in 4. členu novele.

K 2. členu:

Pri strokovno-raziskovalnem sodelavcu, višjem strokovno–raziskovalnem sodelavcu in strokovno-raziskovalnem svetniku se poleg uskladitve zapisa ravni izobrazbe pri zahtevanih delovnih izkušnjah kot nepotrebna črta navedba »na ustreznem delovnem mestu«.

K 3. členu:

S spremembo se pri strokovno-raziskovalnem nazivu strokovno-raziskovalni sodelavec uskladi upoštevanje obdobja, kot je to določeno pri primerljivem znanstvenem nazivu znanstveni sodelavec.

K 4. členu:

V skladu s predlogom Ministrstva za izobraževanje, znanost in šport, št. 092-15/2018/135 z dne 24. 5. 2018, se s predlagano spremembo za izvolitev v naziv višji razvojni sodelavec zahteva 9. raven izobrazbe, s tem se uskladi z VIII. tarifnim razredom, kamor je uvrščeno delovno mesto H018006 Višji razvojni sodelavec v Kolektivni pogodbi za raziskovalno dejavnost (Uradni list RS, št. [45/92](http://www.uradni-list.si/1/objava.jsp?sop=1992-01-2095), [50/92 – popr.](http://www.uradni-list.si/1/objava.jsp?sop=1992-21-0092), [5/93](http://www.uradni-list.si/1/objava.jsp?sop=1993-01-0158), [18/94](http://www.uradni-list.si/1/objava.jsp?sop=1994-01-0727) – ZRPJZ, [50/94](http://www.uradni-list.si/1/objava.jsp?sop=1994-01-1878), [45/96](http://www.uradni-list.si/1/objava.jsp?sop=1996-01-2800), [51/98](http://www.uradni-list.si/1/objava.jsp?sop=1998-01-2322), [73/98 – popr.](http://www.uradni-list.si/1/objava.jsp?sop=1998-21-0091), [39/99](http://www.uradni-list.si/1/objava.jsp?sop=1999-01-1963) – ZMPUPR, [106/99](http://www.uradni-list.si/1/objava.jsp?sop=1999-01-4968), [107/00](http://www.uradni-list.si/1/objava.jsp?sop=2000-01-4449), [64/01](http://www.uradni-list.si/1/objava.jsp?sop=2001-01-3500), [84/01](http://www.uradni-list.si/1/objava.jsp?sop=2001-01-4348), [85/01 – popr.](http://www.uradni-list.si/1/objava.jsp?sop=2001-21-0093), [43/06](http://www.uradni-list.si/1/objava.jsp?sop=2006-01-1835) – ZKolP, [61/08](http://www.uradni-list.si/1/objava.jsp?sop=2008-01-2583), [67/08](http://www.uradni-list.si/1/objava.jsp?sop=2008-01-2896), [40/12](http://www.uradni-list.si/1/objava.jsp?sop=2012-01-1708), [46/13](http://www.uradni-list.si/1/objava.jsp?sop=2013-01-1772), [106/15](http://www.uradni-list.si/1/objava.jsp?sop=2015-01-4337) in [46/17](http://www.uradni-list.si/1/objava.jsp?sop=2017-01-2255)).

K 5. členu:

Predlagana sprememba pomeni uskladitev z Zakonom o visokem šolstvu (Uradni list RS, št. [32/12](http://www.uradni-list.si/1/objava.jsp?sop=2012-01-1406) – uradno prečiščeno besedilo, [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [109/12](http://www.uradni-list.si/1/objava.jsp?sop=2012-01-4320), [85/14](http://www.uradni-list.si/1/objava.jsp?sop=2014-01-3443), [75/16](http://www.uradni-list.si/1/objava.jsp?sop=2016-01-3209), [61/17](http://www.uradni-list.si/1/objava.jsp?sop=2017-01-2917) – ZUPŠ in [65/17](http://www.uradni-list.si/1/objava.jsp?sop=2017-01-3065)), po katerem je trajanje izvolitve v naziv predavatelj in višji predavatelj 5 let (navedena naziva se sicer po 7. členu pravilnika prevedeta v raziskovalni naziv asistent, katerega veljavnost je po veljavnem 19. členu pravilnika 3 leta).

K 6. členu:

Določba tretjega odstavka 21. člena pravilnika je bila sprejeta s Pravilnikom o spremembah in dopolnitvah Pravilnika o raziskovalnih nazivih (Uradni list RS, št. 18/12), z namenom, da v JRZ ne pride do kadrovske strukture v obliki narobe obrnjene piramide – velika koncentracija raziskovalcev z najvišjimi nazivi brez ustrezne široke baze raziskovalcev z nižjimi nazivi. Tekom izvajanja določbe se ugotavlja, da je število znanstvenih svetnikov v javnih raziskovalnih zavodih vezano na sistemizacijo delovnih mestih v javnih raziskovalnih zavodih, katerih sprejem je v izključni pristojnosti javnih raziskovalnih zavodov in se sprejema glede na razpoložljiva finančna sredstva ter raziskovalno politiko samih raziskovalnih organizacij. Ker znanstveni svet agencije ob tem, da raziskovalna organizacija ugotovi izpolnjevanje vseh pogojev za izvolitev v raziskovalni naziv, pri tem ne more opraviti nobene relevantne presoje, po predlagani spremembi mnenje ZSA ni več potrebno.